คือไปกินแอลกอฮอล์กับเพื่อนๆทานยาคุม(เม็ดที่7)ไปตอน22;00 แล้วตอน00.17อ้วก แล้วจึงทานยาคุมไปอีกเม็ด(เม็ดที่8) เท่ากับว่าวันนั้นกินไป2เม็ด วันต่อมามีพสพแบบไม่ป้องกันแต่เสร็จภายนอก มีโอกาสท้องไหมคะ กินยาคุมมา8เดือนแล้วปกติทานตรงเวลาตลอด แล้วอย่างงี้ต้องซื้อยาคุมมากินให้ครบ21เม็ดไหมคะขอบสำหรับคำตอบค่ะ
สวัสดีค่ะ ยาคุมกำเนิดในที่นี้น่าจะหมายถึงยาคุมกำเนิดแบบแผงรายเดือนยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้ และต้องกินทุกวันจนหมดแผง กรณีเป็น 21 เม็ดเมื่อกินหมดก็ให้เว้น 7 วันให้ประจำเดือนมาแล้วค่อยกินแผงใหม่ถ้ากินยาไปไม่ถึงครึ่งชั่วโมงแล้วมีอาเจียนออกมา อาจจะต้องกินซ้ำ แต่ถ้าเกิน 30 นาทีที่กินไปแล้วอาเจียนออกมาอาจจะไม่ต้องทำอะไรเพิ่มเติมค่ะ ก็คือกินให้กินยาต่อไปตามเดิมจนหมดแผง แต่ถ้ากินเพิ่มไปแล้วอีกเม็ดก็ไม่เป็นไร กรณีนี้ก็จะเหมือนว่ายาอาจจะหมดเร็วไป 1 วัน ไม่น่าจะจำเป็นต้องซื้อยามากินเพิ่ม แต่หากไม่สบายใจสามารถใส่ถุงยางอนามัยร่วมไปด้วยจนกว่าประจำเดือนตอนที่เว้นยา 7 วันจะมา